Kylian Mbappé

**Kylian Mbappé Lottin** (lahir 20 Disember 1998) merupakan seorang pemain bola sepak profesional Perancis yang akan bermain sebagai posisi penyerang untuk kelab La Liga, Real Madrid CF dan mengetuai pasukan kebangsaan Perancis. Beliau dianggap sebagai salah satu pemain terbaik di dunia dan terkenal dengan kemasan klinikal, menggelecek, kekuatan, dan kepantasan. 

Pada tahun 2015, Mbappé memulakan karier seniornya bersama kelab Ligue 1 iaitu Monaco, di mana beliau membuat penampilan profesionalnya ketika berusia 16 tahun. Beliau juga memenangi gelaran Ligue 1 sebagai Pemain Muda Terbaik Ligue 1 dan dinobatkan anugerah *Golden Boy*. Pada tahun 2017, beliau menandatangani kontrak bersama kelab gergasi Perancis, Paris Saint-Germain dengan status sebagai pemain pinjaman. Pada tahun berikutnya, Mbappé dijadikan pemain kekal dengan pindahan bernilai €180 juta dan sekaligus menjadikannya pemain kedua termahal di dunia, serta pemain remaja termahal yang pernah ada.

Di peringkat antarabangsa, Mbappé membuat penampilan seniornya untuk Perancis ketika berusia 18 tahun. Mbappé menjadi pemain Perancis termuda yang menjaringkan gol di Piala Dunia, serta menjadi remaja kedua, selepas Pelé, yang menjaringkan gol di perlawanan akhir Piala Dunia. Beliau juga berjaya menjadi pencetak gol kedua tertinggi ketika Perancis memenangi kejohanan Piala Dunia FIFA 2018. Dalam kejohanan tersebut, beliua dinobatkan anugerah Pemain Muda Terbaik dan Pemain Terbaik Perancis untuk persembahannya.

## Kehidupan awal
Pada mulanya, Kylian Mbappé dilahirkan di Paris, Perancis. Ayahnya, Wilfried Mbappé berasal dari Cameroon yang merupakan ejen bola sepak kepada Mbappé dan seorang jurulatih bola sepak. Ibunya pula bernama Fayza Lamari yang berasal dari Algeria (Kabyle) dan merupakan bekas pemain bola baling. Mbappé mempunyai seorang adik lelaki bernama Ethan Mbappé yang bermain untuk kelab Paris Saint-Germain B12 pada tahun 2018. Abang angkatnya, Jirès Kembo Ekoko yang juga merupakan pemain bola sepak profesional. Ketika usianya semakin dewasa, idolanya adalah Ronaldo, Zidane Cristiano Ronaldo iaitu pemain yang ingin dicontohinya.

## Kerjaya kelab
### AS Bondy
#### 2004–2013: Awal kerjaya

Mbappé memulakan kerjayanya di kelab AS Bondy yang dilatih oleh ayahnya, Wilfrid. Seorang lagi pelatih mudanya di AS Bondy, Antonio Riccardi, menyatakan,

Mbappé pindah ke akademi Clairefontaine, dengan membuat penampilan hebat yang menarik minat banyak kelab Perancis, Real Madrid, Chelsea, Liverpool, Manchester City dan Bayern Munich untuk berusaha menandatanganinya. Mbappé juga pernah pergi ke London untuk membuat percubaan bermain bersama Chelsea ketika berusia 11 tahun. Beliau bermain untuk pasukan muda Chelsea menentang Charlton Athletic. Namun, beliau akhirnya menetap di Monaco.

### Monaco
#### 2015–16: Pembangunan kerjaya
Pada 2 Disember 2015, Mbappé telah membuat penampilan pertamanya bersama skuad senior menentang SM Caen dengan keputusan seri 1-1 dalam kempen Ligue 1. Penampilan pertamanya ketika menggantikan Fábio Coentrão selepas 88 minit. Oleh itu, beliau menjadi pemain termuda dalam pasukan utama di kelab Monaco ketika berusia 16 tahun dan 347 hari dan sekaligus memecahkan rekod Thierry Henry yang ketika itu berusia 21 tahun.

Pada 20 Februari 2016, Mbappe menjaringkan gol pertamanya buat skuad utama Monaco dengan kemenangan 3-1 ke atas Troyes ketika berusia 17 tahun dan 62 hari, serta menjadi pencetak gol pasukan termuda pertama di Ligue 1. Beliau juga menjadi pencetak gol pertama pasukan termuda dalam sejarah Monaco dan sekali lagi melepasi rekod Thierry Henry sebagai pencetak gol termuda. Pada 6 Mac 2016, Mbappé menandatangani kontrak profesional pertamanya bersama Monaco dengan perjanjian kontrak selama tiga tahun. Dalam wawancara dengan CNN, Vadim Vasilyev, naib presiden AS Monaco, yang memainkan peranan penting semasa Mbappé menandatangani kontrak profesional pertamanya dengan kelab Ligue 1. Beliau menyatakan bahawa dia tahu sejak awal bahawa Mbappé adalah "fenomena."

#### 2016–17: Kejayaan dan kejuaraan liga bersama Monaco

Pada 14 Disember 2016, dalam peringkat pusingan 16 kejohanan Coupe de la Ligue menyaksikan Mbappé telah menghasilkan hatrik pertamanya bersama pasukan senior Monaco dengan kemenangan besar 7-0 ke atas Stade Rennais. Mbappé menjaringkan hatrik tersebut sejak terakhir dilihat telah dilakukan oleh Sonny Anderson pada tahun 1997. Pada 11 Februari 2017, Mbappé juga menjaringkan hatrik pertama dalam kempen Ligue 1 dengan kemenangan 5-0 ke atas Metz; pada usia 18 tahun dua bulan, beliau menjadi pemain termuda yang menjaringkan hatrik Ligue 1 sejak Jérémy Ménez melakukannya untuk FC Sochaux-Montbéliard pada tahun 2005.

Pada 21 Februari, Mbappé menjaringkan gol kedua Monaco pada minit ke-40 dengan sepakan voli setelah menerima bola panjang daripada Fabinho (Gol pertamanya di Liga Juara-Juara UEFA dan Mbappé menjadi pemain termuda Perancis yang kedua sebagai penjaring dalam sejarah Liga Juara-Juara UEFA sejak Karim Benzema menjadi pemain termuda melakukannya) dalam pusingan 16 pusingan pertama Liga Juara-Juara UEFA menentang Manchester City, yang mana Monaco tewas 5–3. Pada 5 Mac, Mbappé menjaringkan dua gol pada separuh masa pertama dengan kemenangan 4-0 menentang FC Nantes. Pada 11 Mac, jaringkan gol yang dihasilkan Mbappé memberi kemenangan tipis 2-1 ke atas FC Girondins de Bordeaux untuk mencatatkan gol ketujuhnya di Ligue 1 dalam empat permulaan terakhirnya.

Dalam peringkat pusingan 16 kalah mati di kejohanan Liga Juara-Juara Eropah, beliau menghasilkan jaraingan 1-0 buat Monaco pada minit ke-8 (gol ke-11 dalam 11 perlawanan terakhirnya dalam semua pertandingan) untuk membantu Monaco mengalahkan Manchester City 3-1 (keputusan agregat 6-6) dan mara ke suku akhir berdasarkan peraturan gol tandang. Pada suku akhir menentang Borussia Dortmund, Mbappé menjaringkan sepakan penalti dan menjaringkan dua gol ketika Monaco memenangi perlawanan tandang dengan keputusan 3-2. Pada perlawanan kedua, Mbappé membuka jaringan ketika Monaco menang 3-1 dan mara ke separuh akhir. Namun, perlawanan di peringkat separuh akhir Liga Juara-Juara Eropah menyaksikan Monaco disingkirkan oleh Juventus dengan keputusan agregat 4-1, dengan Mbappé menjaringkan gol tunggal Monaco di perlawanan kedua. Mbappé mengakhiri musim 2016-17 dengan menjaringkan 26 gol daripada 44 perlawanan di semua pertandingan ketika Monaco memenangi gelaran Ligue 1.

### Paris Saint-Germain
#### 2017–19: Musim pertama bersama Paris Saint-Germain
Pada 31 Ogos 2017, Paris Saint-Germain mengumumkan bahawa Mbappé dari Monaco telah ditandatangani secara pinjaman. Bayaran yang diperlukan untuk perpindahan penuh seterusnya ditetapkan pada €145 juta yang dikhabarkan ditambah €35 juta sebagai tambahan dan sekaligus menjadikannya remaja paling mahal yang pernah ada. Pemindahan Mbappé juga merupakan salah satu pemain paling mahal yang pernah ada dalam liga domestik, dan menjadi pemain kedua termahal sejak rakan sepasukan Neymar yang berpindah dari Barcelona ke Paris Saint-Germain.

Pada 8 September, Mbappé menjaringkan gol pertamanya buat Paris Saint-Germain dengan kemenangan 5-1 menentang Metz, di mana Benoît Assou-Ekotto dilayangkan kad merah kerana mengasari beliau. Empat hari kemudian, Mbappé juga mencatatkan gol pertamanya buat Paris Saint-Germain di kejohanan Liga Juara-Juara Eropah dengan keputusan 5-0 mengalahkan Celtic. Beliau juga membantu Paris Saint-Germain mengatasi Bayern Munich dengan kemenangan 3-0 dalam perlawanan kumpulan kedua Liga Juara-Juara Eropah, di mana beliau memberi bantuan kepada Edinson Cavani dan Neymar untuk menjaringkan gol. Pada 6 Disember, Mbappé menjaringkan gol ke-10 di Liga Juara-Juara Eropah yang menyaksikan kekalahan 3-1 kepada Bayern Munich dan beliau menjadi pemain termuda yang mencapai tahap tersebut pada usia 18 tahun dan 11 bulan. Setelah memenangi kejuaraan liga pertamanya bersama Paris Saint-Germain, Mbappé sekali lagi membantu Paris Saint-Germain dengan kemenangan 2-0 menentang Les Herbiers VF untuk memenangi Coupe de France 2017-18.

Pada bulan Julai 2018, Mbappé diberi jersi nombor 7 untuk musim yang akan datang bersama PSG dengan mengambil nombor jersi skuad yang dikosongkan oleh Lucas Moura. Dengan menggunakan hashtag #K7LIAN, Mbappé menyatakan, "Saya terus berusaha untuk maju di atas padang dan saya fikir ini adalah masa yang tepat untuk menukar nombor. Baju No.7 juga adalah jersi legenda dan banyak orang hebat yang telah memakainya. Saya harap akan dapat melakukan lebih baik."

Pada penampilan pertamanya dalam kempen baru Ligue 1, Mbappé menjaringkan dua gol dalam 10 minit terakhir ketika PSG menang 3-1 menentang Guingamp. Dalam perlawanan liga berikutnya, tiga pemain depan Mbappé, Cavani dan Neymar semuanya menjaringkan gol dalam kemenangan 3-1 ke atas Angers di tempat sendiri, dengan Mbappé menjaringkan gol tendangan voli dan membantu Neymar untuk menjaringkan gol. Pada 1 September, beliau menjaringkan gol dan membantu dalam kemenangan 4-2 ke atas Nîmes, namun dikeluarkan untuk pertama kali dalam kariernya dengan dilayangkan kad merah ketika masa kecederaan. Mengenai layangan kad merah yang diberi, Mbappé mengatakan kepada wartawan setelah pertandingan, "Jika saya berkesempatan melakukannya sekali lagi, saya akan melakukan hal yang sama. Saya akan meminta maaf kepada penyokong dan semua orang, tetapi saya tidak dapat bertoleransi dengan hal seperti ini." Pada 8 Oktober, Mbappé menjaringkan empat gol dalam masa 13 minit dengan kemenangan 5-0 sendiri ke atas Lyon dan menjadi pemain termuda (19 tahun dan 9 bulan) untuk menjaringkan empat gol dalam satu perlawanan kempen Ligue 1 sepanjang 45 musim lalu. Dalam perlawanan peringkat kumpulan kejohanan Liga Juara-Juara Eropah, Mbappé menjaringkan satu gol ketika Paris Saint-Germain tewas kepada Liverpool F.C. dengan keputusan berakhir 3-2 di stadium Anfield pada 19 September 2018. Pada 3 Disember 2018, Mbappé adalah pemenang sulung Piala Kopa, yang dianugerahkan oleh bola sepak Perancis. Anugerah tersebut khas kepada pemain terbaik dunia di bawah usia 21 tahun.

Pada 19 Januari 2019, Mbappé adalah salah satu daripada dua pemain (yang lain adalah Cavani) menjaringkan hatrik dalam kemenangan besar 9-0 ke atas Guingamp dan sekaligus memecahkan rekod yang ditetapkan oleh Paris Saint-Germain pada musim sebelumnya. Pada 2 Mac 2019, beliau menjaringkan dua gol dalam kemenangan 2-1 ke atas Caen; gol keduanya dalam pertandingan adalah hasil daripada sepakan penalti dan merupakan gol ke-50 untuk kelab. Pada 12 Mac 2019, beliau menjaringkan gol ke-2 dalam kemenangan 0-4 menentang Dijon FCO di perlawanan tandang. Paris Saint-Germain menamatkan musim sebagai juara Ligue 1 dengan Mbappé memenangi anugerah Pemain Terbaik, serta mengakhiri musim sebagai penjaring terbanyak dengan 33 gol.

#### 2019–20: Kejayaan berterusan
Pada 3 Ogos, Mbappé mencatat kemenangan 2-1 ke atas Rennes untuk merebut gelaran pertamanya musim 2019-20 iaitu Trophée des Champions 2019. Beliau sekali lagi menjadi mencetak gol dalam pertandingan pembukaan musim ini dengan kemenangan 3-0 ke atas Nîmes pada 11 Ogos. Pada 22 Oktober 2019, beliau keluar dari bangku simpanan dan mencetak hatrik yang sempurna dalam kemenangan 5-0 ke atas pasukan Belgium, Club Brugge di kejohanan Liga Juara-Juara Eropah. Pada usia 20 tahun dan 306 hari, beliau menjadi pemain termuda yang pernah menjaringkan sekurang-kurangnya 15 gol dalam pertandingan tersebut menentang Club Brugge.

## Kerjaya antarabangsa

### Kerjaya muda dan kerjaya senior awal
Mbappé mengakhiri musim sulung dengan baik di Monaco dengan menjaringkan lima gol buat Perancis ketika mereka menjuarai Kejuaraan U-19 Eropah UEFA 2016. Beliau juga membawa pasukan muda Perancis ke perlawanan akhir dengan prestasi yang cemerlang dalam kemenangan 3-1 menentang Portugal di separuh akhir.

Mbappé dipanggil untuk skuad senior Perancis buat pertama kalinya untuk menentang Luxembourg dan Sepanyol pada bulan Mac 2017. Pada 25 Mac, Beliau membuat penampilan sulungnya dalam kelayakan Piala Dunia FIFA 2018. Dengan berbuat demikian, beliau menjadi pemain termuda kedua yang pernah (sejak Maryan Wisnieski) tampil buat Perancis pada usia 18 tahun, tiga bulan dan lima hari. Pada 31 Ogos 2017, Mbappé menjaringkan gol antarabangsa pertamanya dalam perlawanan kelayakan Piala Dunia 2018 menentang Belanda. Beliau juga menjaringkan dua gol menentang Rusia dalam perlawanan persahabatan pada Mac 2018.

### Piala Dunia FIFA 2018
Pada 17 Mei 2018, Mbappé dipanggil ke skuad Perancis untuk Piala Dunia 2018 di Rusia. Pada 21 Jun 2018, beliau menjaringkan gol pertamanya di Piala Dunia dengan kemenangan 1-0 Kumpulan C Perancis ke atas Peru. Ini menjadikannya penjaring gol termuda Perancis dalam sejarah Piala Dunia pada usia 19 tahun. Pada 30 Jun 2018, beliau dinobatkan sebagai pemain terbaik dalam kemenangan 4–3 ke atas Argentina, menjaringkan dua gol dan bersama jaringan yang dihasilakan oleh Antoine Griezmann melalui sepakan penalti. Mbappé adalah remaja kedua yang menjaringkan dua gol dalam pertandingan Piala Dunia sejek Pelé melakukannya pada tahun 1958. 

Pada 15 Julai 2018, Mbappé menjaringkan gol dengan jarak 25 ela ketika menentang Croatia pada perlawanan akhir Piala Dunia 2018, di mana Perancis menang dengan keputusan 4-2. Beliau menjadi remaja kedua, setelah Pelé, yang menjaringkan gol di perlawanan akhir Piala Dunia. Dengan empat gol dalam kejohanan tersebut, Mbappé menerima Anugerah Pemain Muda Terbaik Piala Dunia FIFA. Pelé kemudiannya mengucapkan tahniah kepadanya di media sosial, dan menyatakan "selamat datang ke kelab".

### Kelayakan Euro 2020
Pada 11 Jun 2019, Mbappé menjaringkan gol ke-100 kariernya dengan kemenangan 4-0 ke atas Andorra dalam kelayakan UEFA Euro 2020.

## Profil pemain
### Gaya Permainan

Mbappé telah digambarkan oleh Arsène Wenger sebagai "bakat bola sepak besar" yang "mempunyai persamaan dengan Thierry Henry". Persembahan bakat dan kematangannya ketika bermain buat pasukan Perancis di Piala Dunia 2018 mendorong beliau dibandingkan dengan Pelé dalam media. Penyerang yang serba boleh, Mbappé sering bermain sebagai pemain sayap, dan mampu bermain di bahagian posisi kedua-dua sayap, kerana kemampuannya dengan kedua kaki. Beliau mampu mencipta banyak peluang dan memberi pertolongan kepada rakan sepasukan dari arah kanan kerana penglihatannya. Beliau juga dapat bermain di pusat sebagai penyerang utama kerana ketenangan, penamat klinikal, dan mengejar gol. Pemain yang sangat mahir, Mbappé juga terkenal dengan kemampuan menggelecek yang sangat baik, serta kreativiti ketika membawa bola dengan menunjukkan pelbagai helah untuk memperdayakan pihak lawan. Mbappé juga dapat menggunakan kemahiran ketangkasan berlari dengan membawa bola untuk menghadapi lawan dalam situasi satu lawan satu.

Mengenai kemampuan Mbappé untuk bertahan di pertahanan, mantan pemain antarabangsa Perancis Nicolas Anelka menyatakan, "Dia mengingatkan saya pada Ronaldo pada Olimpik 1996. Dia mempunyai ciri-ciri pemain kelas dunia dan dia mesti menguruskannya dengan betul. Sekiranya dia mengikuti karier Ronaldo," Wahai Fenomena, dia akan menjadi salah satu legenda yang telah melakar sejarah dalam sukan ini. " Ketika Stefan de Vrij, pertahanan tengah Inter Milan dan Belanda, ditanya mengenai lawan sukarnya, dia menempatkan Mbappé di depan orang lain termasuk idola masa kecil Mbappé, Cristiano Ronaldo. Pada tahun 2018, Mbappé dianggap sebagai pemain termahal di dunia dari perspektif nilai perpindahan oleh CIES.

### Perayaan gol
Kebiasaanya, perayaan gol Mbappé menunjukkan tangan disilangkan dan tangannya tersepit di bawah ketiaknya, yang dilakukannya setelah menjaringkan gol pada perlawanan akhir Piala Dunia FIFA 2018. Perayaan gol yang dilakukan oleh Mbappé diilhamkan oleh adiknya Ethan, yang merayakan gol dengan cara tersebut ketika menewaskan Mbappé di dalam permainan video FIFA.

## Diluar bola sepak
### Kehidupan peribadi
Dalam wawancara 2018 bersama Time, Mbappé berbicara mengenai pengorbanan yang dilakukannya sebagai remaja untuk menumpukan perhatian pada perkembangan bola sepaknya: "Saya tidak mempunyai saat-saat yang disebut sebagai orang biasa semasa remaja, seperti pergi bersama rakan dan menikmati masa yang baik. Mbappé juga merasa kehilangan menjalani kehidupan sebagai orang biasa di waktu remaja. Namun, beliau juga menyatakan niat untuk menjalani kehidupan yang selalu diimpikan. Hanya lebih dua tahun setelah membuat penampilan profesionalnya, beliau sudah pun mempunyai lebih dari 20 juta pengikut Instagram. Walaupun beliau mengakui "hidupnya benar-benar terbalik dan tetap merasa bahagia" sejak pertama kali menonjol di dalam sukan bola sepak.

### Media dan tajaan
Mbappé mempunyai perjanjian penajaan dengan pembekal pakaian sukan dan peralatan Nike. Pada tahun 2017, bakatnya yang luar biasa menyaksikan Nike melancarkan kasut bola sepaknya sendiri pada usia 18 tahun iaitu Kylian Mbappé Nike Hypervenom 3. Pada tahun 2018, beliau juga melancarkan kasut Nike Mercurial Superfly VI yang diilhamkannya daripada kasut dimiliki oleh bekas penyerang Brazil, Ronaldo iaitu kasut R9 Mercurial. Pada tahun 2018, pembuat jam tangan Switzerland Hublot menandatangani Mbappé sebagai duta besar global.

Keistimewaan Mbappé dalam siri permainan video FIFA EA Sports: pada FIFA 18, beliau mempunyai potensi penarafan tertinggi sebanyak 94. Perayaan gol tanda dagangnya - mengambarkan tangannya dilipat dan tangan terselip di bawah ketiaknya yang diilhamkan oleh adiknya Ethan. Perayaan gol yang dilakukan oleh  itu Mbappé muncul dalam FIFA 19.

### Filantropi
Pada 22 Februari 2018, Mbappé disertai oleh dua bekas penyerang terhebat di Afrika, bekas penyerang AC Milan dan Presiden Liberia sekarang George Weah, dan bekas penyerang Chelsea dan Didier Drogba dari Ivory Coast dalam pertemuan dengan Presiden Perancis Emmanuel Macron dan presiden FIFA Gianni Infantino di Istana Élysée, Paris yang memfokuskan pada projek pembangunan sukan di Afrika. Mbappé menyatakan bahawa perkembangan sukan Afrika penting baginya kerana asal-usul orang tuanya berasal dari Afrika.

Pada 28 Januari 2019, Mbappé menyumbangkan sebanyak $34,000 (sekitar £26,000) untuk kempen pendanaan orang ramai untuk membiayai misi pencarian pesawat ringan yang hilang di Selat Inggeris iaitu pemain bola sepak, Emiliano Sala. Kemudian, pada 10 Februari 2019, Mbappé menyumbangkan £ 27,000 lagi untuk kempen GoFundMe yang dibuat untuk membiayai pencarian juruterbang pesawat yang masih hilang, David Ibbotson.

## Statistik kerjaya
### Kelab

### Antarabangsa

### Gol antarabangsa
:*Pada perlawanan yang dimainkan 14 November 2019. Jaringan gol Perancis disenaraikan pertama, lajur jaringan gol menunjukkan jaringan gol selepas setiap gol Mbappé.*

## Anugerah dan pencapaian

**Monaco**
*Ligue 1: 2016–17
*Piala Liga Perancis (Tempat kedua): 2016–17
*Piala Super Perancis (Tempat kedua): 2017

**Paris Saint-Germain**
*Ligue 1: 2017–18, 2018–19, 2019–20
*Piala Perancis: 2017–18; Tempat kedua: 2018–19
*Piala Liga Perancis: 2017–18
*Piala Super Perancis: 2019

**Perancis B19**
*Kejohanan Eropah B19 UEFA: 2016

**Perancis**
*Piala Dunia FIFA: 2018

**Individu**
*Pasukan Pilihan Terbaik Kejohanan Eropah Bawah 19 Tahun UEFA: 2016
*Pemain Terbaik UNFP Ligue 1: 2018–19
*Pemain Muda Terbaik UNFP Ligue 1: 2016–17, 2017–18, 2018–19
*Pasukan Pilihan Terbaik Ligue 1 UNFP: 2016–17, 2017–18, 2018–19
*Pemain Terbaik Bulanan UNFP Ligue 1: April 2017, Mac 2018, Ogos 2018, Februari 2019
*Pasukan Pilihan Musim Liga Juara-Juara UEFA: 2016–17
*Pasukan Pilihan Dunia XI FIFPro FIFA: 2018, 2019
*Pasukan Pilihan ke-3 Dunia XI FIFPro FIFA: 2017
*Budak Emas: 2017
*Ballon d'Or: 2017 (Tempat ketujuh), 2018 (Tempat keempat)
*Pemain Terbaik Lelaki FIFA: 2018 (Tempat keempat), 2019 (Tempat keenam)
*Anugerah Pemain Lelaki Terbaik UEFA: 2017 (Tempat kelapan), 2018 (Tempat keenam)
*Anugerah Pemain Muda Terbaik Piala Dunia FIFA: 2018
*Pasukan Pilihan Impian Piala Dunia FIFA: 2018
*Trofi Kopa: 2018
*Pasukan Pilihan Dunia Lelaki IFFHS: 2018
*Pemain Terbaik Perancis: 2018, 2019
*Pasukan Pilihan Terbaik UEFA: 2018
*Penjaring Gol Terbanyak Ligue 1: 2018–19, 2019–20
*Onze d'Or (Gangsa): 2019

## Penghormatan
*  :
** Kesatria Darjah Negara Legion Terhormat: 2018

## Rujukan